Na temelju članka 31. Statuta Općine Peteranec (“Službeni glasnik Koprivničko-križevačke županije” broj 6/13., 4/18., 4/20 i 4/21), Općinsko vijeće Općine Peteranec na 4. sjednici održanoj 13. rujna 2021. godine, donijelo je

**O D L U K U**

**o sufinanciranju troškova školske prehrane za učenike Osnovne škole Fran Koncelak Drnje i područnih škola Sigetec i Peteranec s prebivalištem na području Općine Peteranec u školskoj godini 2021./2022.**

**Članak 1.**

 Odlukom o sufinanciranju troškova školske prehrane za učenike Osnovne škole Fran Koncelak Drnje i područnih škola Sigetec i Peteranec s prebivalištem na području Općine Peteranec u školskoj godini 2021./2022. (u daljnjem tekstu: Odluka) utvrđuje se visina i način ostvarivanja prava na sufinanciranje troškova školske prehrane.

**Članak 2.**

 Pravo na sufinanciranje školske prehrane ostvaruju svi polaznici od 1. do 8. razreda Osnovne škole Fran Koncelak Drnje i područnih škola Sigetec i Peteranec koji imaju prebivalište na području Općine Peteranec na način da roditelji učenika plaćaju 20 kuna mjesečno, a ostatak do punog iznosa troškova školske prehrane plaća Općina Peteranec.

 Za sve učenike škola iz članka 1. ove Odluke Osnovna škola Fran Koncelak Drnje obvezna je dostaviti Općini Peteranec Ugovor o sufinanciranju troškova školske prehrane koji roditelj djeteta potpisuje sa školom.

**Članak 3.**

Jedinstveni upravni odjel Općine Peteranec dostavit će ovu Odluku u Osnovnu školu Fran Koncelak Drnje, a koja je nadležna za područje Općine Peteranec.

 Ukoliko dijete polazi drugu osnovnu školsku (ustanovu) roditelji su dužni sami podnijeti zahtjev za sufinanciranje školske prehrane.

 Uz zahtjev potrebno je dostaviti Ugovor o sufinanciranju troškova školske prehrane koji roditelj djeteta potpisuje sa školom te potvrdu škole koju dijete polazi (potvrda o statusu učenika).

**Članak 4.**

 Dokumentaciju iz članka 2. i 3. ove Odluke potrebno je dostaviti u Općinu Peteranec do 30. rujna 2021. godine.

**Članak 5.**

 Ova Odluka stupa na snagu danom donošenja, a objavit će se na internet stranici Općine Peteranec [www.peteranec.hr](http://www.peteranec.hr).

**OPĆINSKO VIJEĆE OPĆINE PETERANEC**

KLASA: 402-07/21-01/08

URBROJ: 2137/12-21-1

Peteranec, 13. rujna 2021.

 **PREDSJEDNICA:**

 **Ivana Dombaj Čižmak**